ਰਾਜਕੁਮਾਰ ਹਿਰਾਨੀ ਬਾਰੇ ਕੁਝ ਦੱਸੋ ?
ਰਾਜਕੁਮਾਰ ਹਿਰਾਨੀ - ਹਿੰਦੀ ਫ਼ਿਲਮਾਂ ਦਾ ਇੱਕ ਭਾਰਤੀ  ਫ਼ਿਲਮ ਨਿਰਦੇਸ਼ਕ ਹੈ। ਇਸਨੇ ਮੁੰਨਾ ਭਾਈ ਐਮਬੀਬੀਐੱਸ, ਲਗੇ ਰਹੋ ਮੁੰਨਾ ਭਾਈ, 3  ਈਡੀਅਟਸ ਅਤੇ ਪੀਕੇ ਵਰਗੀਆਂ ਫ਼ਿਲਮਾਂ ਦਾ ਨਿਰਦੇਸ਼ਨ ਕੀਤਾ ਹੈ। ਇਸ ਦੁਆਰਾ ਨਿਰਦੇਸ਼ਤ ਸਾਰੀਆਂ ਹੀ ਫ਼ਿਲਮਾਂ ਨੇ ਬਾਕਸ ਆਫ਼ਿਸ ਉੱਤੇ ਬਹੁਤ ਕਾਮਯਾਬ ਹੋਈਆਂ। 

== ਮੁੱਢਲਾ ਜੀਵਨ ==

ਇਸਦਾ ਜਨਮ 20 ਨਵੰਬਰ 1962 ਨੂੰ ਨਾਗਪੁਰ ਵਿੱਚ ਇੱਕ ਸਿੰਧੀ ਪਰਿਵਾਰ ਵਿੱਚ ਹੋਇਆ। ਇਸਦਾ ਪਰਿਵਾਰ ਦੇਸ਼ ਦੀ ਵੰਡ ਸਮੇਂ ਮਹਿਰਾਬਪੁਰ, ਸਿੰਧ (ਹੁਣ ਪਾਕਿਸਤਾਨ) ਤੋਂ ਭਾਰਤ ਵਿੱਚ ਆਕੇ ਵਸਿਆ, ਉਸ ਵੇਲੇ ਇਸਦਾ ਪਿਤਾ ਸੁਰੇਸ਼ ਹਿਰਾਨੀ 14 ਸਾਲਾਂ ਦਾ ਸੀ। ਰਾਜਕੁਮਾਰ ਹਿਰਾਨੀ ਸੇਂਟ ਫਰਾਂਸਿਸ ਦੇ'ਸਾਲੇਸ ਹਾਈ ਸਕੂਲ, ਨਾਗਪੁਰ ਵਿੱਚ ਪੜ੍ਹਾਈ ਕੀਤੀ। ਇਸਨੇ ਕਮਰਸ ਵਿੱਚ ਬੀਏ ਕੀਤੀ। ਇਸਦੇ ਮਾਪੇ ਚਾਹੁੰਦੇ ਸਨ ਕਿ ਇਹ ਚਾਰਟਡ ਅਕਾਊਂਟੇਟ ਬਣੇ ਪਰ ਇਸਦੀ ਦਿਲਚਸਪੀ ਥੀਏਟਰ ਅਤੇ ਫ਼ਿਲਮਾਂ ਵਿੱਚ ਸੀ।
